নাইভস আউট () হল রিয়ান জনসন রচিত, পরিচালিত ও প্রযোজিত ২০১৯ সালের মার্কিন হত্যা রহস্য চলচ্চিত্র। এতে অভিনয় করেছেন ড্যানিয়েল ক্রেইগ, ক্রিস ইভানস, আনা দে আর্মাস, জেমি লি কার্টিস, মাইকেল শ্যানন, ডন জনসন, টনি কোলেট, লেকিথ স্ট্যানফিল্ড, ক্যাথরিন ল্যাংফোর্ড, জেডেন মার্টেল, ও ক্রিস্টোফার প্লামার।  চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই সেপ্টেম্বর ৪৪তম টরন্টো আন্তর্জাতিক চলচ্চিত্র উৎসবে এবং ২০১৯ সালের ২৭শে নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি বিপুল সমাদৃত হয়, বিশেষ করে এর চিত্রনাট্য, পরিচালনা ও অভিনয়ের জন্য, এবং ৪০ মিলিয়ন ডলার নির্মাণ ব্যয়ের বিপরীতে বিশ্বব্যাপী ১৮৫ মিলিয়ন মার্কিন ডলার আয় করে। ৭৭তম গোল্ডেন গ্লোব পুরস্কারে চলচ্চিত্রটি সঙ্গীতধর্মী বা হাস্যরসাত্মক চলচ্চিত্র শাখায় তিনটি বিভাগে মনোনয়ন লাভ করে, সেগুলো হল সেরা সঙ্গীতধর্মী বা হাস্যরসাত্মক চলচ্চিত্র, সেরা অভিনেতা, ও সেরা অভিনেত্রী।  কুশীলব  ড্যানিয়েল ক্রেইগ - বেনোয়া ব্লাঙ্ক, লেখক হারলানের খুনের রহস্য উদ্‌ঘাটনে আসা এক গোয়েন্দা।  ক্রিস ইভানস - হিউ র‍্যানসম ড্রিসডেল, হারলানের নাতী, লিন্ডা ও রিচার্ডসের বকে যাওয়া পুত্র।  আনা দে আর্মাস - মার্থা ক্যাব্রেরা, হারলানের সেবিকা ও তত্ত্বাবধায়ক।  জেমি লি কার্টিস - লিন্ডা ড্রিসডেল, হারলানের সর্বজ্যেষ্ঠ কন্যা ও রিচার্ডের স্ত্রী।  মাইকেল শ্যানন - ওয়াল্টার "ওয়াল্ট" থ্রমবি, হারলানের সর্বকনিষ্ঠ পুত্র, ডোনার স্বামী ও তার বাবার প্রকাশনা কোম্পানির প্রধান নির্বাহী কর্মকর্তা।  ডন জনসন - রিচার্ড ড্রিসডেল, হারলানের জামাতা ও লিন্ডার স্বামী, যে তার স্ত্রীর কোম্পানি পরিচালনায় সহায়তা করে।  টনি কোলেট - জনি থ্রমবি, হারলানের হারিয়ে যাওয়া পুত্র নিলের স্ত্রী।  লেকিথ স্ট্যানফিল্ড - গোয়েন্দা লেফটেন্যান্ট এলিয়ট, তদন্তের সাথে সম্পৃক্ত স্থানীয় গোয়েন্দা।  ক্যাথরিন ল্যাংফোর্ড - মেগান "মেগ" থ্রমবি, হারলানের নাতনী, নজি ও নিলের কন্যা।  জেডেন মার্টেল - জ্যাকব থ্রমবি, হারলানের নাতী, ওয়াল্ট ও ডোনার পুত্র।  ক্রিস্টোফার প্লামার - হারলান থ্রমবি, ধনাঢ্য রহস্য ঔপন্যাসিক এবং লিন্ডা, ওয়াল্ট ও হারিয়ে যাওয়া নিলের বাবা।  নোয়া সেগান - ট্রুপার ওয়েগনার, তদন্তের সাথে সম্পৃক্ত পুলিশ কর্মকর্তা।  এডি প্যাটারসন - ফ্র্যান, হারলানের গৃহপরিচারক যে তার মৃতদেহের সন্ধান পায়।  রিকি লিন্ডহোম - ডোনা থ্রমবি, হারলানের নাত-বউ ও ওয়াল্টের স্ত্রী  কে ক্যালান - ওয়ানেট্টা "গ্রেট ন্যানা" থ্রমবি, হারলানের বয়স্ক মা  ফ্র্যাঙ্ক অজ - অ্যালান স্টিভেন্স, হারলানের আইনজীবী।  এম. এমেট ওয়ালশ - মিস্টার প্রুফ্রক  মার্লেনে ফোর্টে - মিসেস ক্যাব্রেরা, মার্থার মা  শির্লি রদ্রিগেজ - অ্যালিশিয়া ক্যাব্রেরা, মার্থার বোন  রাউল কাস্তিলো - পুলিশ  জোসেফ গর্ডন-লেভিট - গোয়েন্দা হার্ডরক (ক্ষণিক কণ্ঠ চরিত্রে)  মুক্তি নাইভস আউট চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই সেপ্টেম্বর ৪৪তম টরন্টো আন্তর্জাতিক চলচ্চিত্র উৎসবে। লায়ন্সগেট কর্তৃক পরিবেশিত চলচ্চিত্রটি ২০১৯ সালের ২৭শে নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়।  তথ্যসূত্র  বহিঃসংযোগ         বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের অপরাধমূলক হাস্যরসাত্মক চলচ্চিত্র বিষয়শ্রেণী:২০১০-এর দশকের অপরাধমূলক রোমহর্ষক চলচ্চিত্র বিষয়শ্রেণী:২০১০-এর দশকের রহস্যধর্মী রোমহর্ষক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধমূলক হাস্যরসাত্মক চলচ্চিত্র বিষয়শ্রেণী:মার্কিন অপরাধমূলক রোমহর্ষক চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের থ্রিলার চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:কর্মহীন পরিবার সম্পর্কে চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:২০১৮-এর পটভূমিতে চলচ্চিত্র বিষয়শ্রেণী:উত্তর আধুনিক চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র